laion/Wikipedia-Exotic huggingface dataset:
საქართველოს ახალგაზრდა დიპლომატთა კლუბი

საქართველოს ახალგაზრდა დიპლომატთა კლუბი (ინგლ. Young Diplomats' Club of Georgia) — საზოგადოებრივი ორგანიზაცია, რომელიც დაფუძნდა 2012 წელს იმისათვის, რათა ხელი შეუწყოს საქართველოს დიპლომატიური კულტურის განვითარებას ახალგაზრდა დიპლომატთათვის მთელი ქვეყნის მასშტაბით სხვადასხვა აქტივობების ორგანიზებით. კლუბი ეხმარება ახალგაზრდა პროფესიონალებს უფრო მეტი ცოდნა მიიღონ საერთაშორისო ურთიერთობებსა და მსოფლიო პოლიტიკაზე. ახალგაზრდული ინიციატივების როგორც ეროვნულ ასევე საერთაშორისო დონეზე განხორციელების ხელშეწყობის მიზნით ორგანიზაცია ქმნის ფორუმს აზრების, შეხედულებებისა და გამოცდილებების ინტენსიური გაზიარებისთვის. საქართველოს ახალგაზრდა დიპლომატთა კლუბს აქვს პროექტები: საქართველოს პარლამენტის მოდელირება, EU Exhibition on NATO and EU, დემოკრატიის ფესტივალი და Youth Ambassadorial. საქართველოს ახალგაზრდა დიპლომატთა კლუბს ჰყავს პრეზიდენტი და ორი ვიცე-პრეზიდენტი, გამგეობა, კონგრესი და უხუცესთა საბჭო. 2015 წელს საქართველოს ახალგაზრდა დიპლომატთა კლუბმა „NATO & EU Roundtable“-ს გამართა, რომელიც საქართველოში პირველად განხორციელდა. 2019 წელს ორგანიზაციამ შეწყვიტა ფუნქციონირება. ცხადია, პანდემიისა და მაგ პერიოდში შექმნილი რთული მდგომარეობის გამო. 4 წელზე მეტი ხნის განმავლობაში კლუბი არ ახორციელებდა პროექტებს და საბოლოოდ 2023 წლის ოქტომბერში თსუ-ის საერთაშორისო ურთიერთობების მეორე კურსის სტუდენტებმა აიღეს საკუთარ თავზე "საქართველოს ახალგაზრდა დიპლომატთა კლუბის" აღდგენა და რეორგანიზაცია. ახალმა დამფუძნებლებმა შექმნეს ახალი გამგეობა, შეცვალეს წესდება და აქტიურად დაიწყეს მუშაობა. კლუბის აღდგენის ინიციატორთა შორის იყვნენ ნინო კარანაია, იაკობ ორმოცაძე(ირაკლი), ანასტასია წიგნაძე, თამთა კეკელიძე, საბა ხვადაგიანი, სალომე სულაკაური, თამთა ბეჟანიშვილი და ასე შემდეგ. აღდგენიდან დღემდე მათ განახორციელეს 21 პროექტი. ორგანიზაციას ჰყავს 40-ზე მეტი აქტიური წევრი, რომლებიც გადანაწილებული არიან 5 დეპარტამენტში. ორგანიზაცის ჰყავს პრეზიდენტი - ნინო კარანაია; გამგეობის თავმჯდომარე - იაკობ ორმოცაძე. საქართველოს ახალგაზრდა დიპლომატთა კლუბი Facebook-ზე საქართველოს პარლამენტის მოდელირება, 2017 საქართველოს პარლამენტის მოდელირება, 2016 ' https://youngdiplomatsgeo.wordpress.com/2024/07/21/diplomatic-digest-19/?fbclid=IwY2xjawETNXxleHRuA2FlbQIxMAABHRpwmdhlar7GjnXngQsGpjYzk23waQyTiTaquDdcxik1zuDh0tQfruhg3Q_aem_H4wlpW-1PJXO3ZtUFt6JBA ↑ 1.0 1.1 1.2 საქართველოს ახალგაზრდთა დიპლომატთა კლუბი ↑ „საქართველოს ახალგაზრდა დიპლომატთა კლუბი“ „NATO & EU Roundtable“-ს გამართავს. დაარქივებულია ორიგინალიდან — 2015-04-19. ციტირების თარიღი: 2018-01-06.
საფრანგეთის საფეხბურთო სუპერთასი

საფრანგეთის საფეხბურთო სუპერთასი (ფრანგ. Trophée des champions) — საფეხბურთო გათამაშება საფრანგეთში, სადაც ლიგა 1-ის და საფრანგეთის თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე ჩემპიონატში მეორე ადგილზე გასული გუნდი დაუპირისპირდება. გათამაშების ისტორიაში, ყველაზე წარმატებული კლუბებია „ლიონი“ და „პარი სენ-ჟერმენი“, რომლებმაც 8-ჯერ მოიგეს ტიტული. მოქმედი გამარჯვებულია „პარი სენ-ჟერმენი“. ოფიციალური საიტი (ფრანგული) (ინგლისური) საფრანგეთის საფეხბურთო სუპერთასი Facebook-ზე France Super Cup Finals
ერუშეთის ეკლესია

ერუშეთის ეკლესია — ნატაძრალი ისტორიულ ერუშეთში და პირველი ქრისტიანული ტაძარი საქართველოში, მდებარეობს დღევანდელი თურქეთის არტაანის პროვინციის ჰანაქის რაიონში, სოფელ ოღუზიოლუს (ქართ. ერუშეთი) მახლობლად. ააშენეს IV საუკუნეში მირიან მეფისათვის კონსტანტინე დიდისაგან წარმოგზავნილმა ხუროებმა. ამავე საუკუნის 60-70-იან წლებში შეამკო მეფე მირდატმა. ვახტანგ გორგასალმა ტაძარი საეპისკოპოსო კათედრად აქცია. ეკლესია იყო ადრეული ბიზანტიური ბაზილიკის ფორმის. ჰქონდა სამი მოგრძო ნავი, მინაშენით დასავლეთით. სამივე ნავი შვერილი აფსიდებით ბოლოვდებოდა. კედლები კარგად თლილი ქვის კვადრებით იყო ნაგები. ექვთიმე თაყაიშვილის ცნობით, ეკლესია მოხატული იქნებოდა, რადგან მხატვრობის კვალი მან დასავლეთი კედლის სარკმლის წირთხლში დააფიქსირა. შესასვლელები ტაძარს სამხრეთითა და დასავლეთით ჰქონდა, დიდი თაღოვანი სარკმლები კი – აღმოსავლეთით, საკურთხეველსა და დასავლეთ კედელში. აღმოსავლეთ სარკმელს თაყაიშვილის 1902 წლის მოგზაურობის დროს შერჩენილი ჰქონდა გადანაკეცებიანი თავსართი, ზედა სართულის გასანათებლად მის თავზე მრგვალი სარკმელიც იყო. ახლა თითქმის მთლიანად დანგრეულია. მიწის ზემოთ მხოლოდ საკურთხევლის აფსიდის რკალიღა იკითხება. ერუშეთის საეპისკოპოსო ერუშეთი | სამხრეთ კავკასიის ისტორიული ძეგლები ერუშეთი // Dzeglebi.ge დაარქივებული 2017-01-29 საიტზე Wayback Machine. ↑ ტაო-კლარჯეთი
როზმარი საიდ ზაჰლანი

როზმარი საიდ ზაჰლანი (არაბ. روزماري سعيد زحلان; დ. 20 აგვისტო, 1937, კაირო, ეგვიპტის სამეფო — გ. 10 მაისი, 2006, პალესტინის სახელმწიფო) — პალესტინელ-ამერიკელი ქრისტიანი ისტორიკოსი და სპარსეთის ყურის მწერალი. ედვარდ საიდის და. გარდა თავისი წიგნებისა, იგი ასევე წერდა Financial Times, Middle East Journal, International Journal of Middle East Studies და Encyclopedia of Islam-ისთვის. საიდ ზაჰლანი 1937 წელს კაიროში დაიბადა, როგორც ოთხი დიდან უფროსი. მამამისი, ვადი საიდი, მდიდარი ინგლისელ-პალესტინელი ბიზნესმენი და აშშ-ის მოქალაქე იყო, ხოლო დედამისი ლიბანელი და პალესტინელი წარმოშობის, ნაზარეთში დაბადებული ქრისტიანი იყო. სწავლობდა აშშ-ის ბრაიან მავრის ქალთა კოლეჯში, სადაც მიიღო მუსიკალური მეცნიერების განათლება. მოგვიანებით, სერიოზული ავარიის დროს მისი ხელები დაიჭრა და რამდენიმე ხერხემალი გატყდა. ეს მისი მუსიკალური კარიერა და ფორტეპიანოზე დაკვრა შეუძლებელი გახადა. ბრაიან მავრის შემდეგ, როზმარი რამდენიმე ხანი კაიროში სწავლობდა. შემდეგ გადავიდა ბეირუთში, სადაც ის ასწავლიდა კულტურის ისტორიასა და მუსიკას ბეირუთის ამერიკულ უნივერსიტეტსა და ბეირუთის ქალთა კოლეჯში. ბეირუთის შემდეგ გადავიდა ლონდონში, რომ მიეღო დოქტორი ხარისხი აღმოსავლეთმცოდნეობის და აფრიკის შესწავლის სკოლაში. საიდ ზაჰლანი დაქორწინდა ტონი ზაჰლანზე, რომელიც პალესტინელი ფიზიკოსი და აკადემიკოსი ჰაიფადან. მათ ერთად შეიმუშავეს ღაზის ბიბლიოთეკის პროექტი. საიდ ზაჰლანი ასევე ბრიტანეთში „პალესტინის სოლიდარობის კამპანიის“ მფარველი იყო. ზაჰლანი, ა. ბ.; საიდ ზაჰლანი, როზმარი: ტექნოლოგიური ტრანსფერი და ცვლილება არაბულ სამყაროში: დასავლური აზიის გაეროს ეკონომიკური კომისიის სემინარის პროცესი ISBN 0-08-022435-0 ოქსფორდი, გაერთიანებული სამეფო: გაერო — Pergamon Press, 1978, საიდ ზაჰლანი, როზმარი: არაბთა გაერთიანებული საემიროების წარმოშობა ნამდვილი ქვეყნების პოლიტიკური და სოციალური ისტორია მაკმილანი, ნიუ-იორკი, 1978 საიდ ზაჰლანი, როზმარი: კატარის შექმნა ლონდონი: როუტლიჯი 1979, (ხელახლა, 1989) საიდ ზაჰლანი, როზმარი: თანამედროვე ყურის სახელმწიფოების შექმნა: ქუვეითი, ბაჰრეინი, კატარი, არაბთა გაერთიანებული საემიროები და ომანი იტჰაკა პრესი, 1998, ISBN 0-86372-229-6 წიგნის მიმოხილვა დაარქივებული 2009-05-20 საიტზე Wayback Machine. ბრუკ ვრამპელმეიერის მიერ. როზმარი საიდ ზაჰლანი: ყურის ისტორიკოსი ამბობს, რომლის გული პალესტინაში იყო, The Guardian, 16 მაისი, 2006 როზმარი ზაჰლანი: ექსპერტი ყურეში და პალესტინელების დამცველი დაარქივებული 2007-03-11 საიტზე Archive.isCategory:Webarchive template archiveis links The Times, 2006
ვოლოფი (ენა)

ვოლოფი — ვოლოფის თემის ენა. ერთ-ერთი ოფიციალური ენა სენეგალის რესპულიკაში. ასევე გავრცელებული გამბიაში და დასავლეთ აფრიკის ქვეყნებში. მოსაუბრეთა საერთო რაოდენობა დაახლოებით 4.5 მილიონ ადამიანს შეადგენს (2006).  ვოლოფი განეკუთვნება დასავლურ ენათა ჯგუფს. მთავარი დიალექტები, რომელთა შორის განსხვავება არც თუ ისე დიდია: ვალო, დოლოფი, კადორი, ბაოლი, სალუმი, ლებუ; ყველასგან განსხვავდება  დიალექტი ლებუ. გამოიყოფა ურბანული დიალექტები სენ-ლუიში, დაკარში (სენეგალი), ბანჯულში (გამბია). ძირითადი დიალექტები, რომელთა შორის განსხვავება მცირეა: ვალო, დოლოფ, კადიორ, ბაოლ, სალუმ, ლებუ; დიალექტი ლებუ სხვებისგან ყველაზე გამორჩეულია. ურბანიზებული დიალექტები გამოირჩევა სენტ-ლუისში, დაკარში (სენეგალი), ბანგულში (გამბია). ზოგადად, ენა საკმაოდ ერთგვაროვანია, დიალექტებს აქვთ განსხვავებები ძირითადად ლექსიკაში და აღსანიშნავია ურთიერთგაგებების მაღალი დონე . ვოლოფის ანბანი: Aa, Bb, Cc, Dd, Ee, Ëë, Ff, Gg, Hh, Ii, Jj, Kk, Ll, Mm, Nn, Ññ, Ŋŋ, Oo, Pp, Qq, Rr, Ss, Tt, Uu, Ww, Xx, Yy JangaWolof.wordpress.com ბლოგი ვოლოფის ენაზე და კულტურაზე (ინგლისური) Wolof Online ვოლოფი ონლაინ (ინგლისური) ↑ LANGUES ET GLOTTOPOLIQUE AU SENEGAL - Ethiopiques - Revue negro-africaine de littérature et de philosophie[მკვდარი ბმული]
ურუმჩი

ურუმჩი (ჩინ.: 烏魯木齊) — ქალაქი სინძიანში,ჩინეთის სახალხო რესპუბლიკაში. ურუმჩი ითვლება ზღვიდან დაშორებულ ერთ-ერთ უმსხვილეს ქალაქად მსოფლიოში. მდებარეობს ტიან-შანის ჩრდილოეთ მთებზე. ურუმჩიში განთავსებულია ჩინეთის ქარენერგეტიკის უდიდესი ცენტრი. ურუმჩი ალმათისა და პეკინის სარკინიგზო გზაზე მდებარეობს. ურუმჩის ადმინისტრაციის ოფიციალური საიტი დაარქივებული 2020-05-13 საიტზე Wayback Machine. ურუმჩის შემადგენლობა 1949-2000(ინგლისური) ↑ Sixth National Population Census of the People's Republic of China <a href="https://wikidata.org/wiki/Track:Q1578884"></a> ↑ 国务院第七次全国人口普查领导小组办公室 中国人口普查分县资料—2020 — 北京市: 中国统计出版社, 2022. — 983 გვრ. — ISBN 978-7-5037-9772-9 <a href="https://wikidata.org/wiki/Track:Q130368174"></a><a href="https://wikidata.org/wiki/Track:Q956"></a><a href="https://wikidata.org/wiki/Track:Q48913532"></a>
ალვორადა-დ’უესტი

ალვორადა-დ'უესტი (პორტ. Alvorada d'Oeste) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 308 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ალვორადა-დ’უესტის შემადგენლობაში. 2010 წლის მონაცემებით, მოსახლეობა 16 853 ადამიანს შეადგენდა, მოსახლეობის სიმჭიდროვე 5.56 კმ²-ზე. ფართობი 3 029 189 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ნოვა-ბრაზილანდია-დ’უესტი

ნოვა-ბრაზილანდია-დ'უესტი (პორტ. Nova Brasilândia d'Oeste) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 226 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ალვორადა-დ’უესტის შემადგენლობაში. 2010 წლის მონაცემებით, მოსახლეობა 19 874 ადამიანს შეადგენდა, მოსახლეობის სიმჭიდროვე 11.67 კმ²-ზე. ფართობი 1 703 008 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სან-მიგელ-დუ-გუაპორე

სან-მიგელ-დუ-გუაპორე (პორტ. São Miguel do Guaporé) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 192 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ალვორადა-დ’უესტის შემადგენლობაში. 2010 წლის მონაცემებით, მოსახლეობა 21 828 ადამიანს შეადგენდა, მოსახლეობის სიმჭიდროვე 2.93 კმ²-ზე. ფართობი 7 460 219 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სერინგეირასი

სერინგეირასი (პორტ. Seringueiras) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 175 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ალვორადა-დ’უესტის შემადგენლობაში. 2010 წლის მონაცემებით, მოსახლეობა 11 629 ადამიანს შეადგენდა, მოსახლეობის სიმჭიდროვე 3.08 კმ²-ზე. ფართობი 3 773 505 კმ²-ია. რონდონია ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ჯოლა

ჯოლა (ფრანგ. Diola) — ეთნიკური ჯგუფი, რომელიც ძირითადად ცხოვრობს სენეგალის კაზამანსის რეგიონში. მცირე ჯგუფები ასევე არის გამბიასა და გვინეა-ბისაუში. ისინი ეგვიპტიდან სენეგამბიაში XIII-XIV საუკუნეებში მიგრირდნენ. დაახლოებით XIX საუკუნის ბოლოდან ჯოლას ხალხმა დაიწყო მიწის თხილის როგორც სასაქონლო კულტურის მოყვანა, რისი წარმოებაც მეორე მსოფლიო ომის შემდეგ ძალიან გაიზარდა. ისინი ასევე მისდევენ მესაქონლეობას, მოყავთ ტკბილი კარტოფილი და საზამთრო. ჯოლას ხალსხი საუბრობს ჯოლას რამდენიმე დიალექტზე: ბანდიალი მდინარე კაზამანსეს სამხრეთით. ბაიოტო ქალაქ ზიგინშორში. კუდიოლა ოუსონისეს სამხრეთ სოფლებში.; ფონი ქალაქ ბიგნონაში. გუსილაი სოფელ ტიონკ-ესილიში. კარონი დიოულოულოუს სამხრეთით. კასა ოუსოიეს შემოგარენში. კუვატაი სანაპირო ზოლში მდინარე კაზამანსეს სამხრეთით. მლომპი სოფელ მლომპში. იაჰია ჯამე - გამბიის პოლიტიკური მოღვაწე, გამბიის პრეზიდენტი 1994-2017 წწ. Les Diolas დაარქივებული 2009-12-10 საიტზე Wayback Machine. (ფრანგული) Les jeunes Diola face à l'exode rural (ფრანგული) Diola (ესპანური) Folklore and Language materials collected in the 1960s among the Kujamaat Jóola (Diola Fogny) (ინგლისური) ↑ Klein, Martin A. "Shrines of the Slave Trade: Diola Religion and Society in Precolonial Senegambia." The Journal of Interdisciplinary History 31.2 (Autumn 2000): 315. Accessed through Gale (გამომცემლობა), 6 Aug. 2009 ↑ Stride, G. T.; Ifeka, Caroline , "Peoples and empires of West Africa: West Africa in history, 1000-1800", Africana Pub. Corp., 1971, p 6
სერაფიმე ბით ხარიბი

სქემარქიმანდრიტი სერაფიმე ბით ხარიბი (მამა სერაფიმე; დ. 12 ივლისი, 1978, თბილისი) — ქანდის მონასტრის წინამძღვარი, საქართველოში მცხოვრები მარლთმადიდებელ ასურელების სულიერი მოძღვარი და ლიდერი. ეთნიკურად ასურელი ბერი. დაიბადა და გაიზარდა საქართველოში. სასულიერო ცხოვრება 24 წლის ასაკში დაიწყო. სერაფიმე ბით-ხარიბი დაიბადა 1978 წლის 12 ივლისს თბილისში. ოჯახში ერთადერთი ვაჟიშვილი. წარმოშობით მამა სერაფიმე ისტორიული მესოპოტამიიდანაა ევფრატისა და ტიგროსის შესართავთან მდებარე მიწიდან. მისი მშობლიური ენა არამეულია. იგი ლოცვებს არამეულად კითხულობს და გალობს უძველეს აღმოსავლეთში არსებული ტრადიციების შესაბამისად. საქართველოს ოთხგზის ჩემპიონი ტაეკვონდოში, სპორტის ოსტატი, შავი ქამრის, პირველი და მეორე დანების მფლობელი კარატეში. ერთხანს სამუშაოს შოვნის მიზნით უკრაინაში წავიდა, პირადი დაცვის სამსახურის უფროსად მსახურობდა, იქიდან კი საქართველოში ბერად აღკვეცილი დაბრუნდა. 2010 წლის 14 თებერვალს, შენდობის დღეს ილია II-ის ლოცვა–კურთხევით, დიაკვნის ხარისხი მიანიჭეს. 28 თებერვალს კი პატრიარქმა ის, როგორც სულიერი მამა, საქართველოს ასირიელ მოსახლეობას წარუდგინა. მამა სერაფიმე ერთადერთი ასირიელი მართლმადიდებელი არქიმანდრიტია მსოფლიოში, რომელიც იოანე ოქროპირის წირვა-ლოცვას არამეულ ენაზე აღევლენს. წესისამებრ, წარმატებით გაიარა კომისია, არქიდიაკონმა დემეტრემ წარადგინა უწმინდესთან და პატრიარქის ლოცვა–კურთხევით, დიაკვნად აკურთხეს. სადღეისოდ სოფელ ქანდაში, ცამეტი ასურელი მამის სახელობის ტაძარში მოღვაწეობს. აღნიშნულ სოფელში 2000-ზე მეტი ასურელი სახლობს. ქრისტეს ენაზე ამღერებული ასურელი მამა მამა სერაფიმე: მსოფლიოში ქრისტეს ენაზე მგალობელი ორიდან ერთი მღვდელი საქართველოში მოღვაწეობს[მკვდარი ბმული]
ლაფანყურის ვაჟაობა

ლაფანყურის „ვაჟაობა“— სახალხო დღესასწაული, რომელიც თელავის მუნიციპალიტეტის სოფელ ლაფანყურში 1968 წლიდან აღინიშნება ქართული ლიტერატურის კლასიკოსის, პოეტისა და მწერლის, ვაჟა-ფშაველას პატივსაცემად. ლაფანყურში სახალხო დღესასწაულის დაარსების იდეა სოფლის მცხოვრებს, ზამბილ ციგროშვილს გაუჩნდა. ერთ-ერთი ვერსიით მას რელიგიური სახე უნდა ჰქონოდა, თუმცა კომუნისტური წყობა ამას არ დაუშვებდა. ამიტომ ინიციატორებმა გადაწყვიტეს, დღესასწაული ლუკა რაზიკაშვილის, ვაჟა-ფშაველას პატივსაცემად გაემართათ. მას შემდეგ, რაც რაიონულმა კომიტეტმა (რაიკომი) დღესასწაული ოფიციალურად დაამტკიცა, სოფელში შეიქმნა კომისია „ვაჟაობის“ ორგანიზებისათვის, რომლის წევრებიც იყვნენ: პირველი „ვაჟაობა“ გაიმართა სოფლის ახლოს, ჭალაში, სადაც დღეს საფეხბურთო მოედანია. სპეციალურად დღესასწაულისთვის ამ ადგილამდე წყალიც გაიყვანეს. დაიბეჭდა მოსაწვევები. „ვაჟაობისთვის“ მაშინდელმა სამხატვრო სკოლის დირექტორმა დახატა ვაჟა-ფშაველას პორტრეტი, რომელიც დღესაც ამ დღესასწაულის ერთ-ერთ სიმბოლოდ ითვლება. ღონისძიებაზე იოსებ მთიბელაშვილმა ვაჟას ცხოვრებისა და მოღვაწეობის შესახებ მოხსენება წაიკითხა. პირველ ვაჟაობას ესწრებოდა ცნობილი საზოგადო მოღვაწე, საქართველოს ვაჭრობის მინისტრის ერთ-ერთი მოადგილე კომუნისტური წყობის დროს, ივანე ჯავახიშვილის სახელობის ისტორიისა და ეთნოლოგიის ინსტიტუტის უფროსი მეცნიერ-მუშაკი, ვაჟა-ფშაველას საზოგადოების მაშინდელი თავმჯდომარე ჯიბო ლომაშვილი, რომელსაც პირველი ვაჟაობა საკუთარი ნაშრომებისთვის გადაუღია. 90-იან წლებში ვაჟაობა აღარ იმართებოდა. მოგვიანებით დღესასწაული აღდგა და ტრადიციულად ყოველი წლის ივლისის ბოლო შაბათ დღეს იმართება. „ვაჟაობის“ დღეს იმართება დოღი, ქართული ჭიდაობა და ღონისძიება პოეტების, მომღერლებისა და მოცეკვავეების მონაწილეობით. 2005 წელს სოფლის მცხოვრების, აპოლონ ციგროშვილის ინიციატივით, ლაფანყურის 100 წლის იუბილისა და ვაჟა-ფშაველას პატივსაცემად ადგილზე, სადაც დღეს ვაჟაობა იმართება პოეტის ბიუსტი დაიდგა. ვაჟა-ფშაველას პორტრეტი ლაფანყურის საჯარო სკოლაში ვაჟა-ფშაველას ბიუსტი ლაფანყურში ადგილი, სადაც პირველი ვაჟაობა ჩატარდა. ლაფანყურის პირველი „ვაჟაობის“ მოსაწვევის გარეკანი ლაფანყურის პირველი „ვაჟაობის“ მოსაწვევი ლაფანყურში ვაჟაობის დღესასწაული აღინიშნა სოფელ ლაფანყურში ტრადიციული დღესასწაული “ვაჟაობა” გაიმართა დაარქივებული 2020-02-15 საიტზე Wayback Machine. სოფელ ლაფანყურში სახალხო დღესასწაული „ვაჟაობა“ აღნიშნეს "ვაჟაობა" ლაფანყურში www.speqtri.ge ↑ ჯიბო ლომაშვილი — საქართველოს ბიოგრაფიული ლექსიკონი www.nplg.gov.ge
გონდოლინი

გონდოლინი (ს.; პირველი ეპოქა, დაახ. 126 – 510, იარსება 384 წელი) — ჯ.რ.რ. ტოლკინის ლეგენდარიუმში მეფე ტურგონის მმართველობისას დამალული ქალაქი. მდებარეობდა გარშემორტყმულ მთებში. ამასთან, თორონდორის არწივებს მასში შეღწევის უფლება ჰქონდათ. გონდოლინის საიდუმლო შესასვლელს ყარაულობდა ელემმაკილი. პირველი ეპოქის 50 წელს ტურგონი ნევრასტიდან ფინროდის თანხლებით გამოემართა. ულმომ მას ტუმლადენის დამალულ ველზე მიუთითა, სადაც ტურგონმა გონდოლინი დააარსა. ქალაქის მშენებლობა დაახლოებით პირველი ეპოქის 126 წელს დასრულდა და ნევრასტელი ხალხი მასში ფარულად გადასახლდა. თითქმის 400 წლის განმავლობაში ქალაქი დამალული იყო და მას მტერი ვერ ეხებოდა. იგი დაცული იყო მძლავრი კედლებით. სხვადასხვა ვარაუდით, ასეთი ქალაქის შექმნის წყაროდ ტოლკინისთვის ტროა იქცა. მორგოთის მსახურებმა გონდოლინი მაეგლინის ღალატის შედეგად აღმოაჩინეს. 510 წელს იგი დაეცა. ტურგონი დაიკარგა, მაგრამ ტუორი, იდრილი, ეარენდილი და კიდევ რამდენიმე გადაურჩნენ ამ ბრძოლას და დასახლდნენ სირიონის შესართავთან. სიტყვა Gondolind სავარაუდოდ მითრიმინიდან, ჩრდილო სინდარულიდან მომდინარეობს. იგი აღნიშნავს „მუსიკალურ ქვას“. ძირითად სინდარულზე მას Gonnólen-ს უწოდებდნენ (დამალულ კლდეს). ქუენიურიზე იგი Ondolinde-ს სახელით იყო ცნობილი. ↑ M., Bruce, Alexander. The Fall of Gondolin and the Fall of Troy: Tolkien and Book II of the Aeneid en (22 March 2012). დაარქივებულია ორიგინალიდან — 7 დეკემბერი 2019. ციტირების თარიღი: 2 April 2017. ↑ Bruce, Alexander M. (2012). „The Fall of Gondolin and the Fall of Troy: Tolkien and Book II of the Aeneid“. Mythlore. 30 (3–4).
ბეჭდების მბრძანებელი (1981 წლის რადიოსერიალი)

„ბეჭდების მბრძანებელი“ (ინგლ. The Lord of the Rings) — 1981 წლის რადიოსერიალი, რომელიც პირველად BBC-ს ეთერში გავიდა. ეფუძნება ჯ.რ.რ. ტოლკინის ამავე სახელწოდების რომანს. თავდაპირველად BBC-მ რადიო სერიალი 1955 და 1956 წლებში შექმნა, მაგრამ მათი ჩანაწერები არ არის დარჩენილი. ორიგინალური, 26 ეპიზოდიდან შემდგარი სერიალი ეთერში კვირაში ორჯერ გადიოდა. მოგვიანებით ეს სერიალი 13 ნაწილად დამონტაჟდა (თითო ნაწილი ერთ საათს გრძელდება). მასში შეტანილი იქნა რამდენიმე დიალოგი, ამოღებული ორიგინალური ვერსიიდან. ახალი ვერსია გამოიცა აუდიო კასეტებსა და CD-ზე, ხოლო გამოყენებული მუსიკა (კომპოზიტორი - სტივენ ოლივერი) - ცალკე დისკის სახით. ბრაიან სიბლისა და მაიკლ ბეიკუელის სცენარი წიგნთან მაქსიმალურად ახლოს არის, მაგრამ მასში არის შეცდომები და გამიზნული ცვლილებები: მინას ანორი და მინას ტირითი ნახსენებია, როგორც სხვადასხვა ქალაქები, სინამდვილეში ეს ერთი და იგივე ადგილი იყო. პელენორის მინდვრების ბრძოლის ნაწილი აღწერილია საოპერო სტილისტიკის ვოკალით. დრუადანთა ტყეში მოგზაურობა და გაერთიანება გჰან-ბური-გჰანის ხალხთან რადიოდადგმიდან ამოღებულია. არ არის პერსონაჟი რტოსხარტა (ბრეგალადი). ასევე არ არის გილდორ ინგლორიონი. რადიოსერიალში ამოღებულია სცენა ტომ ბომბადილთან სტუმრობით. ამიტომ არ არის მოთხრობილი, რომ ჰობიტებმა ხმლები მოიპოვეს ყორღანების-დაბლობებიდან. ამგვარად, გაუგებარია, თუ რატომ დაჭრა გრძნეული მეფე მერის ხმალმა. როლებს განასახიერებს ბევრი ბრიტანელი მსახიობი. მაგალითად, ფროდოს განასახიერებს იენ ჰოლმი (ბილბო ბეგინსი „ბეჭდების მბრძანებელში“), ხოლო სემის როლი ერგო ბილ ნაის. 2002 წელს გამოვიდა სერიალის ახალი ვერსია, რომელსაც დაემატა ახალი პროლოგი და ეპილოგი, მუსიკა და სხვა ელემენტები. იმავე წელს სერიალი გავიდა BBC-ის ეთერში. აღწერა და ეპიზოდების სია
გილერმო დელ ტორო

გილერმო დელ ტორო გომესი (ესპ. Guillermo del Toro Gómez (ესპანური წარმოთქმა: [ɡiˈʝeɾmo ðel ˈtoɾo]; დ. 9 ოქტომბერი, 1964) — კინოაკადემიის ჯილდოს მფლობელი მექსიკელი კინორეჟისორი, სცენარისტი, პროდიუსერი, რომანების ავტორი. კინოკარიერის პერიოდში შექმნა ბნელი ფენტეზის ჟანრის რამდენიმე ნამუშევარი, მაგალითად — გოთიკურ საშინელებათა ფილმი „ეშმაკის ხერხემალი“ (2001), „ფავნის ლაბირინთი“ (2006) და „წყლის ფორმა“ (2017), ისევე, როგორც უფრო უფრო ტრადიციული ჟანრის ამერიკული ფილმები — „ბლეიდი II“ (2002), ზებუნებრივი ჟანრის სუპერგმირული „ჰელბოი“ (2004), მისი გაგრძელება „ჰელბოი: ოქროს არმია“ (2008) და სამეცნიერო ფანტასტიკური ჟანრის ფილმი „წყნარი ოკეანის ტიტანები“ (2013). გარდა რეჟისორული მიმართულებისას, დელ ტორო არის აქტიური პროდიუსერი. ამ მხრივ, მის წარმატებულ ფილმებს შორის არის „ბავშვთა სახლი“ (2007), „ჯულიას თვალები“ (2010), „ბიუტიფული“ (2010), „კუნგ-ფუ პანდა 2“ (2011), „ჩექმებიანი კატა“ (2011) და „დედა“. თავდაპირველად იგი უნდა ყოფილიყო კინოტრილოგია „ჰობიტის“ რეჟისორი, თუმცა პროექტი დატოვა სხვა ფილმებზე მუშაობის გამო. მიუხედავად ამისა, იგი აღნიშნულია ფილმების ტიტრებში, როგორც სცენარის თანაავტორი. დელ ტოროს ნამუშევრებში არის გამოკვეთილი კავშირი ზღაპრებთან და საშინელებათა ჟანრთან, ვიზუალური ან პოეტური სილამაზის ელემენტებით. იგი გატაცებულია ურჩხულებით, რომლებსაც თვლის დიდი ძალაუფლების სიმბოლოდ. დელ ტორო ცნობილია თავის ნაშრომებში მწერების და რელიგიური სიმბოლოების, კათოლიციზმის და მანკიერების, მიწისქვეშა სამყაროების და მექანიზმების, პრაქტიკული სპეციალური ეფექტების, დომინირებადი ყვითელი ნათების გამოყენებით. მის ფილმებში ხშირად თამაშობენ რონ პერლმანი, დაგ ჯოუნსი და ფედერიკო ლუპი. დელ ტოროს მეგობრები არიან მექსიკელი რეჟისორები, ალფონსო კუარონი და ალეხანდრო გონსალეს ინიარიტუ. ამ სამს უწოდებენ „კინოს სამ ამიგოს“. მთავარი სტატია: გილერმო დელ ტოროს ფილმოგრაფია. „კრონოსი“ (1993) „მიმბაძველი“ (1997) „ეშმაკის ხერხემალი“ (2001) „ბლეიდი II“ (2002) „ჰელბოი“ (2004) „ფავნის ლაბირინთი“ (2006) „ჰელბოი: ოქროს არმია“ (2008) „წყნარი ოკეანის ტიტანები“ (2013) „ალისფერი პიკი“ (2015) „წყლის ფორმა“ (2017) შეგიძლიათ იხილოთ მედიაფაილები თემაზე „გილერმო დელ ტორო“ ვიკისაწყობში. გილერმო დელ ტორო კინოფილმების ინტერნეტ-მონაცემთა ბაზაში გილერმო დელ ტორო — AllMovie ↑ „Guillermo del Toro cumple 48 años en espera de El Hobbit“. Informador. October 8, 2012. დაარქივებულია ორიგინალიდან — დეკემბერი 2, 2013. ციტირების თარიღი: November 26, 2013. ↑ Gorber, Jason. (January 15, 2013) Gorber's Epic Guillermo del Toro Interview, Part 2: On Producing and Building a Canon of Work. twitchfilm.com. დაარქივებულია ორიგინალიდან — იანვარი 18, 2013. ციტირების თარიღი: January 17, 2013. ↑ Guillermo del Toro. (September 22, 2010) Monsters Are Living, Breathing Metaphors. bigthink.com. Big Think. დაარქივებულია ორიგინალიდან — სექტემბერი 1, 2012. ციტირების თარიღი: January 17, 2013. ↑ Dissection of Darkness. lexpiccione.com. დაარქივებულია ორიგინალიდან — იანვარი 12, 2015. ციტირების თარიღი: January 17, 2013. ↑ Whitty, Stephen. (July 7, 2013) Guillermo del Toro on Pacific Rim, monsters, Hollywood and other horrors. nj.com. ციტირების თარიღი: July 7, 2013. ↑ http://www.hollywoodreporter.com/news/three-amigos-change-face-mexican-138793
დანიის გერბი

დანიის გერბის ფარის ყველაზე ძველი გამოსახულება ცნობილია მეფე კანუტ VI-ს ბეჭედიდან, რომელიც თარიღდება 1194 წლით. გერბი შედგება ოქროსფერი ფარისაგან, რომელზეც გამოსახულია სამი დაგვირგვინებული ლომი, გარშემორტყმული გულებით, რომელთა რაოდენობა შეადგენს ცხრას. ფარს ზემოთ გამოსახული გვირგვინი ცნობილია, როგორც მეფე კრისტიან V-ს (1670 - 1699 წწ.) გვირგვინი. დანიის გერბის თანამედროვე ვერსია მიღებულ იქნა 1819 წელს. დანიის დროშა დანიის ჰიმნი National-Royal Arms of Denmark დაარქივებული 2009-01-08 საიტზე Wayback Machine. ვიკისაწყობში არის გვერდი თემაზე: დანიის გერბი
სალუმი

სალუმი (ფრანგ. Saloum) — მდინარე დასავლეთ აფრიკაში. გაედინება სენეგალში. მდინარის სიგრძე დაახლოებით 250 კილომეტრია. ჩაედინება ატლანტის ოკეანეში და მის ნაპირთან ქმნის დელტას. 1976 წელს შეიქმნა სალუმის დელტის ეროვნული პარკი. დელტის სანაპიროები მანგროს ტყეებითაა დაფარული. Hughes R.H., Hughes J.S. A Directory of African Wetlands, 1992.
გება (მდინარე)

გება — მდინარე დასავლეთ აფრიკაში. სათავეს იღებს გვინეაში. მიედინება სენეგალისა და გვინეა-ბისაუს ტერიტორიაზე. მისი სიგრძეა 545 კმ. ჩაედინება ატლანტის ოკეანეში. Ponte sobre o rio Geba